open-index/open-wikipedia-markdown huggingface dataset:
Kalpurnijai

**Kalpurnijai** – Senovės Romos plebėjų giminė, kildinusi save iš antrojo Romos karaliaus Numos Pompilijaus sūnaus Kalpo.

## Atstovai
### Flamai
*Markas Kalpurnijus Flama – anksčiausiai minimas Kalpurnijų giminės atstovas, karo tribūnas Pirmojo pūnų karo metu 258 m. pr. m. e.

### Pizonai
*Gajus Kalpurnijus Pizonas – pretorius 211 m. pr. m. e.
*Gajus Kalpurnijus Pizonas – 180 m. pr. m. e. konsulas, triumfatorius prieš luzitanus ir keltiberus.
*Gnėjus Kalpurnijus Pizonas – konsulas 139 m. pr. m. e.
*Kvintas Kalpurnijus Pizonas – 135 m. pr. m. e. konsulas.
*Kalpurnijus Pizonas – pretorius apie 135 m. pr. m. e., paimtas į nelaisvę per pirmąjį vergų sukilimą.
*Lucijus Kalpurnijus Pizonas Fruginas – 133 m. pr. m. e. konsulas.
*Lucijus Kalpurnijus Pizonas Cezoninas – 112 m. pr. m. e. konsulas.
*Lucijus Kalpurnijus Pizonas Cezoninas – 58 m. pr. m. e. konsulas, Julijaus Cezario uošvis.
*Kalpurnija – paskutinioji Gajaus Julijaus Cezario žmona.
*Lucijus Kalpurnijus Pizonas Pontifikas – 15 m. pr. m. e. konsulas.
*Gajus Kalpurnijus Pizonas Fruginas – kvestorius 58 m. pr. m. e. Vedė Marko Tulijaus Cicerono dukterį Tuliją.
*Gnėjus Kalpurnijus Pizonas – 23 m. pr. m. e. konsulas (kartu su Augustu). Gnėjaus Pompėjaus, vėliau – Bruto ir Kasijaus šalininkas.
*Gnėjus Kalpurnijus Pizonas – 7 m. pr. m. e. konsulas, apkaltintas Germaniko nužudymu.
*Lucijus Kalpurnijus Pizonas Augūras – 1 m. pr. m. e. konsulas.
*Lucijus Kalpurnijus Pizonas – 27 m. konsulas.
*Gajus Kalpurnijus Pizonas – 41 m. konsulas (kartu su imperatoriumi Klaudijumi), sąmokslo prieš Neroną 65 m. organizatorius.
*Lucijus Kalpurnijus Pizonas – 57 m. konsulas (kartu su Neronu).
*Lucijus Kalpurnijus Pizonas Licinianas – Galbos valia paskirtas jo įpėdiniu, nužudytas Otono įsakymu 69 m.
*Gajus Kalpurnijus Pizonas – 111 m. konsulas.
*Kalpurnijus Pizonas – 175 m. konsulas.

### Bestijos
*Lucijus Kalpurnijus Bestija – 111 m. pr. m. e. konsulas.
*Kalpurnija – Publijaus Antistijaus žmona, Antistijos motina, Gnėjaus Pompėjaus uošvė.
*Lucijus Kalpurnijus Bestija – 62 m. pr. m. e. liaudies tribūnas, 57 m. pr. m. e. nesėkmingai siekęs konsulo vietos, Katilinos sąmokslo dalyvis.

### Bibulai
*Markas Kalpurnijus Bibulas – 59 m. pr. m. e. konsulas, Julijaus Cezario priešininkas, Gnėjaus Pompėjaus šalininkas.
*Lucijus Kalpurnijus Bibulas – Marko Junijaus Bruto posūnis, Augusto paskirtas Sirijos vietininku.

### Kitos atšakos
*Kalpurnija – trečioji Plinijaus Jaunesniojo žmona.
*Kalpurnijus Asprenas – Galatijos ir Pamfilijos vietininkas, valdant imperatoriui Galbai. Įsakė nužudyti apsišaukėlį Neroną.
*Kalpurnijus Krasas – ištremtas į Tarentą už sąmokslo organizavimą prieš imperatorių Nervą. Vėliau rengė sąmokslą prieš Trajaną, už ką buvo pasmerktas myriop.
*Kalpurnijus Flakas – Adriano laikų retorikas.
*Titas Kalpurnijus Sikulas – III a. bukolinis poetas.
Lindsay Dracass

**Lindsay Dracass** (g. 1984 m. rugsėjo 3 d. Šefilde) – Anglijos pop muzikos dainininkė.

## Biografija

Lindsay gimė Šefilde, Pietų Jorkšyre. Atlikėją atrado Alan Wood, per vieną labdaros renginį ir netrukus gavo pasiūlymą pasirašyti sutartį su įrašų kompanija „Universal“.

2001 metais atlikėja BBC sprendimu pasirinkta Jungtinės Karalystės atstove 2001 m. Eurovizijoje, kuri vyko Kopenhagoje, Danijoje. Konkurse su daina „No Dream Impossible“, Lindsay su 28 taškais (3 taškus skyrė Lietuva) užėmė penkioliktą vietą. Tų pačių metų gegužės mėn. daina Jungtinės Karalystės singlų tope užėmė #32 vietą.

Vėliau Lindsay gastroliavo Europoje, su Paul Carrack grupe.

## Diskografija
* 2001: *No Dream Impossible*

## Nuorodos
* Daina ''No Dream Impossible''

|-
Halla Margrét Árnadóttir

**Halla Margrét Árnadóttir**, žinoma kaip **Halla Margrét** (g. 1964 m. balandžio 23 d. Reikjavike) – Islandijos dainininkė, 1987 m. Eurovizijos dainų konkurse atstovavusi Islandijai.

## Biografija

Atlikėja muzikinę karjerą pradėjo 1984 metais. 1987 m. su balade „Haegt og hljott“ () laimėjo šalies nacionalinę atranką į Euroviziją. Konkurse Halla su 28 taškais užėmė šešioliktą vietą.

Po dalyvavimo Eurovizijoje pradėjo operos dainininkės karjerą. Šiuo metu ji gyvena Italijoje.

## Nuorodos
* Daina ''Hægt og hljótt''

|-
Get Up and Jump

**„Get Up and Jump“** – grupės „Red Hot Chili Peppers“ daina iš jų 1984 m. išleisto debiutinio albumo „The Red Hot Chili Peppers“. Ši daina buvo vienintelis singlas iš albumo, tačiau buvo išleistas dainos „True Men Don't Kill Coyotes“ vaizdo klipas, kai, tuo tarpu, šis singlas vaizdo klipo neturėjo.

Ši daina buvo antroji grupės parašyta daina (pirmoji buvo „Out in L.A.“). Nors daina buvo dažnai atliekama grupės koncertuose, ji nebuvo atlikta nuo 1991 m.

## Dainos
;12" singlas (1984)
# „Get Up and Jump (Dance Mix)“
# „Baby Appeal (Club Mix)“
Jungle Man

**„Jungle Man“** – grupės „Red Hot Chili Peppers“ pirmasis singlas iš jų 1985 m. albumo „Freaky Styley“. Tiek pats albumas, tiek šis singlas ir jo vaizdo klipas buvo išleisti tą pačią dieną – rugpjūčio 16. Kadangi grupė niekaip negalėjo sukurti gero klipo, jų prodiuseris tiesiog iškarpė įvairius kadrus iš grupės koncertų ir ant viršaus uždėjo muziką.

Vokalistas Anthony Kiedis parašė šiai dainai žodžius, kadangi daina jam labai priminė jo geriausią draugą, grupės bosistą Flea.

Daina nebuvo atlikta gyvai nuo 1988 m., nuo paskutinio turo kartu su grupės gitaristu Hillel Slovak ir būgnininku Jack Irons.

## Dainos
;12" Singlas
# „Jungle Man (Album Version)“
# „Nevermind (Album Version)“
# „Stranded“
# „Hollywood (Africa) (7“ Version)"
SS Wilno (laivas)

**„SS Wilno“** (vėliau „Wielun“ ) – garlaivis, vienas pirmųjų vienetinių balkerių, sukonstruotų Lenkijos prekybinei laivininkystei (). Vienas iš vadinamųjų *prancūzų* (kartu su „SS Kraków“, „SS Katowice“, „SS Poznań“ ir „SS Toruń“). Naudotas 1926-1958 m.

Pavadintas pagal tuo metu Lenkijai priklausiusį Vilniaus miestą.

Pirmoju laivo kapitonu buvo *[[Mamert Stankiewicz]]*, kuris 1927 m. sausio 4 d. atlydėjo „SS Wilno“ iš Prancūzijos laivų statyklos „Chantiers Navais Francais Blainville“ į Gdynės uostą, kaip pirmąjį Lenkijos laivą istorijoje.

Tarpukariu laivas plaukiojo Baltijos ir Šiaurės jūrose, plukdydamas lenkišką anglį į Švedijos ir Britanijos uostus. Nuo pradžios iki pat 1951 m. „SS Wilno“ (kaip ir kitų *prancūzų*) valdytoju buvo „Żegluga Polska“.

Antrojo pasaulinio karo metu išgarsėjo savo drąsiu pabėgimu iš Prancūzijos Sfakso uosto Tunise ir atliko daug reisų karo tikslais. Į Lenkija sugrįžo 1946 m. 

1949 m. pavadinimas pakeistas į „Wielun“ (pagal miestą Veliunis) dėl politinių priežasčių. Tokį pavadinimą laivas turėjo iki 1958 m., kol juo buvo naudojamasi.

## Šaltiniai

## Literatūra
* Pertek, J., 1983. Druga mała flota. Poznań, Wydawnictwo Poznańskie.
Hollywood (Africa)

**„Hollywood (Africa)“** – grupės „Red Hot Chili Peppers“ antrasis singlas iš jų 1985 m. albumo „Freaky Styley“. Ši daina – grupės „The Meter“ dainos „Africa“ koveris. „Red Hot Chili Peppers“ versija pasiekė antrąją vietą „Gavin Report“ alternatyvios muzikos singlų tope 1985 m. spalį. Daina taip pat pasirodė grupės 1992 m. išleistame geriausiųjų dainų rinkinyje „What Hits!?“.

Albumo „Freaky Styley“ prodiuseris George Clinton yra teigęs, jog ši daina – viena jo mėgstamiausių iš viso albumo. Neretai koncertų metu jis pats užlipdavo ant scenos ir kartu su vokalistu Anthony Kiedis ją sudainuodavo.

Nors daina buvo išleista kaip singlas, ji nebuvo atlikta gyvai nuo 1992 m.

## Dainos
;JAV 7" singlas (1985)
# „Hollywood (Africa)“ (7" versija)
# „Nevermind“ (7" edit)

;JAV reklaminis 7" singlas (1985)
# „Hollywood (Africa)“ (7" versija)
# „Hollywood (Africa)“ (7" versija)

;JK 12" singlas (1985)
# „Hollywood (Africa)“ (Extended Dance Mix)
# „Hollywood (Africa)“ (Dub Mix)
# „Nevermind“ (album)

;JAV 12" singlas (1985)
# „Hollywood (Africa)“ (Extended Dance Mix)
# „Hollywood (Africa)“ (Dub Mix)
# „Nevermind“ (album)
Emilio Pericoli

**Emilio Pericoli** (g. 1928 m. sausio 7 d. – m. 2013 m. balandžio 9 d.) buvo italų dainininkas iš Česenatiko.

Jo karjera buvo glaudžiai susijusi su Sanremo muzikos festivaliu: 1961 metais jis perdainavo Betty Curtis dainą „Al di là“. Daina tapo tarptautiniu hitu, JAV singlų topuose užėmė šeštą, o Jungtinėje Karalystėje – 30 vietą.

1962 metais kartu su kompozitoriumi Tony Renis Sanremo festivalyje atliko dainą „Quando, Quando, Quando“, nors ir nelaimėjo festivalio, tačiau vėliau tapo vienas geriausiai žinomų Italijos kūrinių.

1963 m. Emilio dar kartą dalyvavo Sanremo festivalyje, šį kartą su daina „Uno per tutte“ atlikėjas užėmė pirmą vietą. Dėl pergalės jis išrinktas Italijos atstovu 1963 m. Eurovizijos dainų konkurse, kuriame užėmė trečią vietą.

## Nuorodos
* Emilio Pericoli svetainėje *[[Internet Movie Database]]* 

|-
Me and My Friends

**„Me and My Friends“** – grupės „Red Hot Chili Peppers“ singlas iš jų 1987 m. albumo „The Uplift Mofo Party Plan“. Nors singlas niekad nebuvo išleistas pardavimui, jis buvo grojamas per radiją. Šios dainos žodžius Anthony Kiedis parašė, norėdamas išaukštinti savo draugus, ypač Hillel Slovak. Ši daina dažnai pasirodo grupės koncertuose ir yra labiausiai grojama daina iš tų, kurios buvo parašytos prieš „Blood Sugar Sex Magik“ albumą.
For the Thrashers

**„For the Thrashers“** – reklaminis keturių dainų grupės „Red Hot Chili Peppers“ singlas, išleistas 1989 m. pareklamuoti naująjį grupės albumą „Mother's Milk“.

## Dainų sąrašas
# „Stone Cold Bush“ &ndash; 3:04
# „Fire“ &ndash; 2:01
# „Nobody Weird Like Me“ &ndash; 3:37
# „Punk Rock Classic“ &ndash; 1:47

## Kūrybinė grupė
* Anthony Kiedis – vokalas
* John Frusciante – gitara, papildomi vokalai #1, #3, #4 dainose
* Flea – bosinė gitara, papildomi vokalai
* Chad Smith – būgnai #1, #3, #4 dainose
* Hillel Slovak – gitara #2 dainoje
* Jack Irons – būgnai #2 dainoje
Higher Ground

**„Higher Ground“** – Stevie Wonder daina, pirmą kartą pasirodžiusi jo 1973 m. albume „Innervisions“. Daina pasiekė ketvirtąją vietą Billboard Hot 100 bei pirmąją Hot R&B Singles topuose.

Albumo versijoje yra papildomas posmas, dėl kurio daina trunka 30 sekundžių ilgiau.

2004 m. „Rolling Stone“ žurnalas įtraukė šią dainą į savo „500 geriausių visų laikų dainų“ sąrašą. Daina užėmė 265-ąją vietą.

## Pasirodymas topuose

## Red Hot Chili Peppers versija

Grupė „Red Hot Chili Peppers“ šios dainos koverį išleido kaip singlą iš savo 1989 m. albumo „Mother's Milk“. Jų versija laimėjo MTV geriausio vaizdo klipo apdovanojimą.

## Dainų sąrašas
;JAV kasetės singlas (1989)
# „Higher Ground“
# „Nobody Weird Like Me“

;7" Singlas (1989)
# „Higher Ground“
# „Fight Like a Brave“

;JK CD singlas
# „Higher Ground“
# „Higher Ground“ (Munchkin Mix)
# „Millionaires Against Hunger“
# "Mommy Where’s Daddy? "

;12" singlas/Vokietijos CD singlas (1989)
# „Politician (Mini Rap)“
# „Higher Ground“ (Munchkin Mix)"
# „Higher Ground (Dub Mix)“
# "Mommy Where’s Daddy? "

;12" JK reklaminis singlas (1989)
# „Higher Ground“
# „Higher Ground“ (Munchkin Mix)"
# „Higher Ground (Bert Bevans Remix)“

;12" JAV reklaminis singlas (1989)
# „Higher Ground (Edit)“
# „Higher Ground“

;12" JAV reklaminis singlas (1989)
# „Higher Ground (12“ Vocal)"
# „Higher Ground (Politician Mix)“
# „Higher Ground (Dub Mix)“

;JAV testinis 12" singlas (1989)
# „Higher Ground“
# „Higher Ground“ (Munchkin Mix)
# „Millionaires Against Hunger“
# "Mommy Where’s Daddy? "

;Australijos 7" singlas (1989)
# „Higher Ground“
# „Punk Rock Classic“

;JK 7" singlas (1989)
# „Higher Ground“
# „Millionaires Against Hunger“

;JAV CD reklaminis singlas (1989)
# „Higher Ground (CHR Edit)“
# „Higher Ground“

;JK CD Maxi-Singlas (1990)
# „Higher Ground“
# „Fight Like a Brave“
# „Behind the Sun“
# „Out in L.A.“

;Ispanijos reklaminis CD singlas (1992)
# „Higher Ground“
# „Higher Ground“

;Prancūzijos reklaminis CD singlas (1992)
# „Higher Ground (Daddy-O Mix)“
# „Millionaires Against Hunger“
# „Castles (Live)“

;Europos reklaminis CD singlas (1992)
# „Higher Ground (Ben’s Mix)“
# „Higher Ground“

### Pasirodymas topuose
Zygmunt Smogorzewski

**Zygmunt Smogoževski** (1884 m. spalio 12 d. Panevėžyje, Rusijos imperija – 1931 m. lapkričio 9 d. Lvove, Antroji Lenkijos Respublika) – arabistas, orientalistas, diplomatas, profesorius.

## Biografija

Gimė 1884 m. spalio 12 d. Panevėžyje. Nuo 1912 m. Rusijos imperijos diplomatas, 1919-1924 m. Lenkijos diplomatas. Lvovo universiteto profesorius, orientalistikos katedros vadovas. 1922 m. gegužės 28 d. kartu su Jan Czekanowski ir Andrzej Gawroński įkūrė Lenkijos orientalistų draugiją. Nuo 1913 m. dalyvavo ekspedicijose Magribe. Lenkijos-sovietų karo metu buvo diplomatijos misijos narys Kaukaze. Mirė 1931 m. lapkričio 9 d. Lvove.

## Nuorodos

* Biografija (ang.)
Fight Like a Brave

**„Fight Like a Brave“** – grupės „Red Hot Chili Peppers“ pirmasis singlas iš jų 1987 m. albumo „The Uplift Mofo Party Plan“. Nepaisant to, ji nebuvo atlikta gyvai nuo 1989 m.

Kartu single buvo pridėta Jimi Hendrix dainos „Fire“ koveris, kuris vėliau pasirodė „The Abbey Road E.P.“ ir „Mother's Milk“ albume.

Dainos žodžius parašė Anthony Kiedis, norėdamas paskatinti kitus narkomanus pradėti reabilitacijos programą, kadangi kaip tik tuo metu pats buvo ją pabaigęs ir metęs narkotikus.

## Dainų sąrašas
;7" singlas (1987)
# „Fight Like a Brave (Album)“
# „Fire“

;12" singlas (1987)
# „Fight Like a Brave (Not Our Mix)“
# „Fight Like a Brave (Boner Beats Mix)“
# „Fight Like a Brave (Mofo Mix)“
# „Fire“

;12" Picture Disc/12" reklaminis singlas (1987)
# „Fight Like a Brave (Mofo Mix)“
# „Fight Like a Brave (Knucklehead Mix)“
# „Fire“

;12" reklaminis singlas (1987)
# „Fight Like a Brave (Album)“
# „Fight Like a Brave (Album)“

;12" Japanese Split-Promo/D.J. copy (1987)
# „Fight Like a Brave (Album)“
# „Contradiction (Heavy Mix)“ (Lions & Ghosts daina)
Odisha FC

**Odišos futbolo klubas**, o angliškuose šaltiniuose **Odisha Football Club**, bei **Odisha FC**, o iki 2019 m. žinomas kaip **Delhi Dynamos FC** – Indijos futbolo klubas iš Bhubanešvaro, Orišos (Orisos) valstijos Indijoje.

Savo namų rungtynes ekipa 2014–2019 m. žaidė Javaharlal Neru stadione, kuriame telpa 60 000 žiūrovų. Nuo 2019 m. žaidžia Kalingos stadione, Bhubanešvaro mieste.

## Istorija
Klubas įkurtas 2014 m. liepos 17 d. Delyje. Žaidžia naujai sukurtoje Superlygoje. Iš karto po įkūrimo klubas sudarė bendradarbiavimo sutartį su Nyderlandų Feyenoord Rotterdam komanda.

2014 m. rugpjūčio 28 d. komanda pasirašė 4 mėnesių sutartį su Italijos žaidėju Alessandro Del Piero. Jis tapo ir komandos kapitonu.

### Odisha FC (2019−)
2019 m. klubas iš sostinės Delio persikėlė į Orisą (Odišą). Taip pat pakito ir klubo pavadinimas. Po prekės ženklo pakeitimo klubas tapo **Odišos futbolo klubu** (*Odisha Football Club*).

Delhi Dynamos FC Logo.svg|Delhi Dynamos
Odisha_FC_2019.png|Odisha FC


## Sezonai
; Delhi Dynamos FC

|}
; Odisha FC

|}
Šaltiniai: 

## Spalvinė gama
Oranžinė, juoda ir balta spalvos.

Mėlyna ir balta spalvos.

## Apranga
; Sportinės aprangos pokyčiai

## Garsesni žaidėjai
*  Alessandro Del Piero (2014 m.)
*  John Arne Riise (2015–2016 m.)
*  Roberto Carlos (2015–2016 m.)
*  Florent Malouda (2015–2017 m.)
*  Kalu Uche (2017–2018 m.)

## Išnašos

## Nuorodos
* Oficiali lygos vetainė (i-league.org)
* RSSSF duomenų bazė (čempionai ir sezonai)
Minsko rajonas

**Minsko rajonas** (, ) – antro lygmens Baltarusijos administracinis vienetas, esantis centrinėje Minsko srities dalyje. Administracinis centras – Minskas (į rajono sudėtį neįeina, kadangi yra atskiras administracinis vienetas). Didžiausia gyvenvietė pagal gyventojų skaičių – Zaslavlis.

## Geografija

Rajone teka Svisločius. Minsko rajonas ribojasi su Vileikos, Logoisko, Smaliavičų, Červenės, Puchavičų, Dziaržynsko, Valažino ir Maladečinos rajonais. Padalintas į 20 kaimiškųjų apylinkių ir 37-ias savivaldybes (įskaitant ir Minską).

## Gyventojai

Tautinė sudėtis:
* baltarusiai – 84,58 %
* rusai – 9,23 %
* ukrainiečiai – 1,56 %
* kiti – 4,63 %

## Gyvenvietės

Vienintelis miestas – Zaslavlis, miesto tipo gyvenvietė – Mačuliščai.

## Šaltiniai
Vileikos rajonas

**Vileikos rajonas** (, ) – antro lygmens Baltarusijos administracinis vienetas, esantis šiaurinėje Minsko srities dalyje. Administracinis centras – Vileika.

## Geografija

Rajone teka Neris. Rajono plotas – 2453,8 km². Minsko srityje ribojasi su Medilo, Minsko ir Logoisko rajonais, Vitebsko srityje su Dokšicos rajonu bei Gardino srityje su Smurgainių rajonu. Nuo 2013 m. gegužės 28 d. rajonas suskirstytas į 11 kaimiškųjų apylinkių.

## Gyventojai

Tautinė sudėtis:
* baltarusiai – 93,89 %,
* rusai – 4,48 %,
* kiti – 1,63 %

## Gyvenvietės

Vienintelis miestas – Vileika.

## Šaltiniai
2014 m. Parlamento rinkimai Ukrainoje

**2014 m. Ukrainos Parlamento rinkimai** – rinkimai į Ukrainos Aukščiausiąją Radą, vykstantys 2014 m. spalio 26 d. Galutinius rezultatus tikimasi paskelbti iki spalio 30 d. Išankstinių rinkimų datą paskelbė prezidentas Petro Porošenka 2014 m. rugpjūčio 25 d., praėjus keliems mėnesiams po jo išrinkimo Prezidento rinkimuose. Dėl karo Donbase ir Krymo aneksijos rinkimai negalėjo vykti visose rinkimų apygardose. 2014 m. rugsėjo 2 d. Ukrainos vyriausioji rinkimų komisija paskelbė, kad 12 apygardų Kryme rinkimai nevyks, rinkimų išvakarėse taip pat paskelbta, kad rinkimai nevyks 9 apygardose Donecko srityje ir 6 apygardose Lugansko srityje. Dėl šios priežasties 27 vietos iš 450 liks neužpildytos.
Ukrainoje pusė iš 450 įstatymų leidėjų yra renkami pagal proporcinę sistemą iš partijų sąrašų daugiamandatėje apygardoje, o kita dalis išrenkama pagal mažoritarinę sistemą vienmandatėse apygardose.
Rinkimuose dalyvauja 29 partijos.

## Šaltiniai
Alpių valstybės

Terminas **Alpių valstybės** reiškia aštuonių valstybių teritoriją, kurios asocijuojasi su Alpių regionu ir apibrėžta pagal 1991 m. Alpių Konvenciją: Austrija, Italija, Lichtenšteinas, Monakas, Prancūzija, Slovėnija, Šveicarija ir Vokietija. Į teritorija įeina 83 teritorinių statistinių vienetų nomenklatūros (*NUTS*) 3 lygio vietiniai administraciniai regionai ir apie 6 200 savivaldybių.

Siaurąja prasme, terminas „Alpių valstybės“ galėtų būti taikomas Austrijai (28.7% ploto), Italijai (27.2%), Prancūzijai (21.4%), kurios sudaro daugiau negu 77% viso Alpių teritorijos ir daugiau negu tris ketvirtadalius gyventojų.
Tačiau, Alpinė dalis didesnių Italijos ir Prancūzijos teritorijų sudaro atitinkamai tik 17% ir 7%. Apžvelgiant iš griežtai tik iš valstybinės pusės ir išskiriant Lichtenšteiną bei Monaką - Alpėse dominuoja tik dvi valstybės: Austrija (65.5% jos ploto) ir Šveicarija (65%).

## Šaltiniai
Antanas Mataušas Vaisa

**Antanas Mataušas Vaisa** (1928 m. lapkričio 15 d. Alytuje – 1995 m. gruodžio 15 d. Vilniuje, palaidotas Alytaus kapinėse) – nusipelnęs Lietuvos ryšininkas, ilgametis pirmasis ryšių ministro pavaduotojas.

Būdamas priėmimo eksploatuoti Valstybinės komisijos pirmininku,[1] pasirašė istorinį priėmimo eksploatuoti Vilniaus televizijos bokštą aktą.[2]

## Biografija

Antanas Vaisa gimė 1928 m. lapkričio 15 d. Alytuje. 1947 m. su pagyrimu (aukso medaliu) pabaigė Alytaus 1-ąją gimnaziją, pasirinko aukštuosius technikos mokslus ir tais pačiais metais įstojo į Kauno politechnikos institutą, kur įgijo ryšininko specialybę. Su pagyrimu 1952 m. pabaigęs institutą po metų (1953 m.) pradėjo dirbti centriniame telegrafe Vilniuje, vėliau – ryšių ministerijoje. Mirė 1995 m. gruodžio 15 d. Vilniuje

## Darbinė veikla
Darbinę veiklą pradėjo Centriniame telegrafe nuo inžinieriaus, vyriausiojo inžinieriaus iki Centrinio telegrafo vadovo. Būtent čia A. M. Vaisa sugebėjo techniškai pertvarkyti ryšius iš esmės – įdiegti tiesioginio automatinio sujungimo sistemą, kurios pagrindu paskui vystėsi visos buvusios Sovietų Sąjungos telegrafo ryšiai.

Nuo 1965 m. iki 1990 m. Ryšių ministerijos ministro pavaduotojas, po kelerių metų aktyvaus darbo iki darbinės karjeros pabaigos – pirmasis ministro pavaduotojas. A. M. Vaisos iniciatyva buvo plečiamas radijo bei televizijos stočių tinklas, įsisavinta spalvotos televizijos perdavimo įranga. Iniciavo ir nuo 1974 m. aktyviai dalyvavo statant Vilniaus televizijos bokštą. Būdamas priėmimo eksploatuoti Valstybinės komisijos pirmininku, pasirašė istorinį priėmimo eksploatuoti Vilniaus televizijos bokštą aktą.

## Visuomeninė veikla

Vienas iš Lietuvos ryšių istorijos muziejaus Kaune steigėjų.

Lietuvos futbolo federacijos pirmininkas . (1963 m. – 1971 m.)

## Apdovanojimai
1966 m. A. M. Vaisai už bendro naudojimo abonentinio telegrafinio ryšių kompleksinį automatizavimą buvo paskirta Lietuvos mokslo ir technikos valstybinė premija.

1996 m. pagerbti A. Vaisos atminimui Kauno technologijos universitete ryšių informatikos fakultete buvo įsteigta vardinė A. M. Vaisos stipendija.

## Šeima
Kartu su žmona Eugenija užaugino tris dukteris – Eleną, Gintvilę ir Renatą. Turi keturis vaikaičius.

## Literatūra
* A. Basevičius „Jie kūrė Lietuvos ryšius“ . Vilnius 2008 m. ISBN 978-9955-815-49-5
* Antanas Mataušas Vaisa: amžininkų prisiminimai " Vilnius: Lietuvos informatikos, ryšių ir elektronikos bendrija, 1998. ISBN 9986857031
* Lietuvos studentų futbolo raida (1924–2009) / Vytas Jančiauskas, Gediminas Kalinauskas, Rimantas Turskis, Liuda Mikutienė. – Vilnius: Vilniaus pedagoginio universiteto leidykla, 2010. – 471 p.: iliustr. – ISBN 978-9955-20-551-7

## Šaltiniai
Oskar Barnack

**Oskaras Barnakas** (*Oskar Barnack*; 1879 m. lapkričio 1 d. – 1936 m. sausio 16 d.) – Vokietijos optikas inžinierius, tiksliosios mechanikos specialistas, konstruktorius ir 35 mm fotografijos (ir fotoaparatų) išradėjas.

## Gyvenimas ir karjera
1911 m. Barnakas vadovavo mikroskopų tyrimams „Ernst Leitz Optische Werke“ kompanijoje Veclaro mieste (Hesenas, Vokietija). Dabar ši buvusi kompanijos dalis sudaro atskirą kompaniją *Leica Microsystems*. O. Barnakas buvo entuziastas fotografas, bet to meto fotografinė įranga dėl silpnos sveikatos jam buvo per sunki. 1912 m. jis sukonstravo fotoaparatą, naudojantį 35 mm juostelę.

1913–1914 m. jis buvo „Leitz“ kompanijos konstravimo darbų vadovas. Jis buvo jėga, prastūmusi pirmus masiškai pardavinėtus 135 tipo fotoaparatus ir įvedęs į praktiką 24&times;36 mm juostelių formatą, kuris vėliau tapo žinomas kaip 35 mm formatas. O. Barnakas sirgo astma, todėl ieškojo būdų, kaip sumažinti fotografuoti lauke skirtų fotoaparatų bei jų stovų dydį ir masę. Jo 35 mm formato konstrukcijos padėjo išpopuliarinti idėją, kad kuriant negatyvą reikia eksponuoti nedidelį juostelės plotą, o vėliau vaizdą padidinti fotodidintuvu.

Prasidėjęs I Pasaulinis karas sutrukdė pradėti gaminti pirmus „Leica“ fotoaparatus, tai nusikėlė iki 1924 m. Publikai šie fotoaparatai buvo pateikti tik 1925 m., kai „Leica“ vadovas optikas Ernstas Leicas (*Ernst Leitz*) surizikavo ir leido pagaminti 1000 fotoaparatų seriją.

Naujojosios „Leica“ vietoje fotoplokštelių, kurias naudojo senosios „Leica“ fotokameros, naudojo standartizuoto dydžio fotojuostos atkarpą, pritaikytą iš 35 mm *Eastman Kodak* juostos. Barnakas nutarė, kad 18×24 mm (3:4 santykio) standartiniai kadrai (naudoti kinematografe) yra nepakankamai dideli, kad užtikrintų gerą nuotraukų kokybę su to meto fotojuostomis, tad kadro dydį padidino iki 24×36 mm (2:3 santykis), kur vaizdas orientuotas horizontaliai, o ne vertikaliai.

100-osioms O. Barnako gimimo metinėms *[[World Press Photo]]* organizaciją įsteigė Oskaro Barnako premiją (*Oskar Barnack Award*), kurios teikimą dabar administruoja *[[Leica Camera]]*.


Barnack Museum2.JPG|O. Barnako muziejus *Lynow* kaime, kur Barnakas gimė.
Oskar-barnack-2011-wetzlar-094.jpg|Paminklas O. Barnakui Veclare
German officer-Oskar Barnack-0020.jpg|Vokiečių karininkas (O. Barnako fotografija)
Wetzlar 1914-Oskar Barnack-0017.jpg|Veclaro gatvės 1914 m. (O. Barnako fotografija)
Zeppelin-Oskar Barnack-0023.jpg|Skrendančio dirižablio šešėlis (O. Barnako fotografija)


## Nuorodos

* Leica Camera AG
* Leica History by Thorsten Overgaard
* „Oskar Barnack“ International Photography Hall of Fame 
* Oskar Barnack films  on the European Film Gateway
Tommy Seebach

**Tommy Seebach Mortensen** (1949 m. rugsėjo 14 d. Kopenhagoje – 2003 m. kovo 31 d.) buvo populiarus Danijos dainininkas, kompozitorius, klavišininkas, pianistas ir prodiuseris.

Atlikėjas išgarsėjo *Dansk Melodi Grand Prix* konkurse, kuriame su daina „Disco Tango“ užėmė pirmą vietą. Daina tapo didžiuliu hitu Danijoje ir kai kuriose kitose Europos šalyse. Su šiuo kūriniu jis taip pat dalyvavo 1979 m. Eurovizijos dainų konkurse, vykusiame Jeruzalėje, kur užėmė šeštą vietą. Vėliau Tommy ne kartą dalyvavo Danijos atrankose. Po 1979 m. atlikėjas atranką laimėjo dar du kartus ir atstovavo savo šaliai Eurovizijos dainų konkurse. 1981 m. Eurovizijoje su Debbie Cameron atliko dainą „Krøller eller ej“; duetas užėmė vienuoliktą vietą. 1993 m. Eurovizijoje su kūriniu „Under stjernerne på himlen“ atlikėjas surinkęs vos devynis taškus, užėmė 22 vietą. Visas tris dainas parašė Keld Heick.

Atlikėjas buvo vedęs, susilaukė trijų vaikų – Nikolaj, Rasmus ir Marie.

## Diskografija

### Albumai
* 1975: *Wheels*
* 1976: *Lucky Guy*
* 1977: *Tommygum*
* 1979: *Disco Tango*
* 1981: *Love On The Line* (su Debbie Cameron)
* 1983: *Tommy Seebach Instrumental*
* 1983: *Den Med Gyngen*
* 1986: *Pop-Korn*
* 1989: *Tommy Seebach*

## Nuorodos
* Tommy Seebach svetainėje Internet Movie Database 

|-
Varšuvos technikos universitetas

**Varšuvos technikos universitetas** () – valstybinė aukštoji mokykla Varšuvoje, Lenkijoje. Lenkijos aukštųjų mokyklų reitinge jis užima 4 vietą (1 vieta tarp technikos universitetų), tuo tarpu pasaulio reitinguose – 516 (pagal pasaulinį *Webometrics Ranking of World Universities* 2013 m. reitingą).

Oficialia universiteto įsteigimo data yra laikoma 1915 m. lapkričio 15 d., nors Politechnikos institutas Varšuvoje, kuriame paskaitos vykdavo rusų kalba buvo įkurtas jau 1898 m. Aukštosios mokyklos ištakos siekia 1826 m., kai buvo sukurta parengiamoji Politechnikos instituto mokykla. II pasaulinio karo metu, nuo 1942 iki 1945 m., ji buvo vadinama Valstybine aukštąja technikos mokykla.

## Fakultetai
* Administracijos ir socialinių mokslų fakultetas
* Architektūros fakultetas
* Chemijos fakultetas
* Elektronikos ir informacinių technikų fakultetas
* Elektros fakultetas fakultetas
* Fizikos fakultetas
* Geodezijos ir kartografijos fakultetas
* Cheminės ir procesų inžinerijos fakultetas
* Civilinės inžinerijos fakultetas
* Gamybos inžinerijos fakultetas
* Medžiagų inžinerijos fakultetas
* Matematikos ir informatikos mokslų fakultetas
* Mechaninės energetikos ir aviacijos fakultetas
* Mechatronikos fakultetas
* Transporto priemonių ir darbo mašinų fakultetas
* Transporto fakultetas
* Vadybos fakultetas
* Plocko mechanikos statybos ir petrochemijos fakultetas

## Rektoriai


Vaizdas:Politechnika warszawska duza aula.jpg|Didžioji salė
Vaizdas:Wydział mechatroniki pw.JPG|Mechatronikos fakultetas
Vaizdas:Gmach wydzialu architektury09.JPG|Architektūros fakultetas
Vaizdas:Koszykowa 79.jpg|Transporto fakultetas
Vaizdas:Wydział Inżynieri Lądowej.JPG|Civilinės inžinerijos fakultetas
Vaizdas:Warsaw Riviera po remoncie.jpg|Studentų bendrabutis „Riviera“


## Šaltiniai
Christina Simon

**Christina Ganahl**, geriau žinoma kaip **Christina Simon** (g. 1954 m. spalio 4 d. Lochau, Forarlbergas) – Austrijos dainininkė ir kompozitorė.

1979 metais Austrijos transliuotojo ORF pasirinkta Austrijos atstove 1979 m. Eurovizijos dainų konkurse. Christinos konkurse atlikta daina „Heute in Jerusalem“ () užėmė paskutinę 18 vietą, surinkusi 5 taškus (4 taškus gavo iš Italijos ir 1 tašką iš D. Britanijos).

## Nuorodos
* Daina ''Heute in Jerusalem''

|-
Lola Novaković

**Zorana „Lola“ Novakovič** (; 1935 m. balandžio 25 d. Belgrade – 2016 m. balandžio 3 d. ten pat) buvo Serbijos dainininkė, populiari savo tėvynėje 7–8 deš.

## Biografija

Debiutavo 1957 metais Belgrado radijuje. Ateinančius kelerius metus dalyvavo Balkanų muzikos festivaliuose.

1962 metais Lola atstovavo Jugoslavijai 1962 m. Eurovizijos konkurse. Atlikėja sudainavo baladę „Ne pali svetla u sumrak“ (), kuri su 10 taškų užėmė 4 vietą. Tais pačiais metais nusifilmavo komedijoje „Šeki snima, pazi se“.

Lola savo muzikinę veiklą baigė 1985 metais, bet 2000 m. ji vėl grįžo į sceną, dalyvavo įvairiuose retrospektyviniuose koncertuose.

## Nuorodos

* Lola Novakovič IMDB svetainėje

|-
Inside the Electric Circus

***„Inside the Electric Circus“*** – trečiasis studijinis JAV heavy metal grupės W.A.S.P. albumas, išleistas 1986 m. rugsėjo mėnesį. Billboard 200 albumų sąraše jis pasiekė 60 vietą ir išsilaikė jame 19 savaičių. Norvegijoje albumas buvo pakilęs iki 17, o Švedijoje – iki 35 vietos.

Šis albumas buvo pirmasis, kuriame grupės lyderis Blackie Lawless grojo ne bosine, o ritmo gitara. Jame, be grupės narių sukurtų dainų, buvo ir 2 perdirbiniai: „I Don‘t Need No Doctor“ (pirmą kartą originaliai atlikta Ray Charles 1966 m.) ir „Easy Livin‘“, priklausantis Britanijos grupei Uriah Heep.

1997 m. albumas buvo perleistas iš naujo, papildant dviem naujomis dainomis.

## Dainos
### 1986m. versija

### 1997 m. versijos papildomos dainos

## Singlai
* „9.5.-N.A.S.T.Y“ (1986 m.)
* „I Don‘t Need No Doctor“ (1987 m.)

## Atlikėjai
* Blackie Lawless – vokalas, ritmo gitara
* Chris Holmes – solo gitara
* Johnny Rod – bosinė gitara, pritariantis vokalas
* Steve Riley – mušamieji, pritariantis vokalas

## Šaltiniai
Paminklas Vikipedijai

**Paminklas Vikipedijai** – pirmasis pasaulyje paminklas Vikipedijai, skirtas visiems Vikipedijos kūrėjams, 2014 m. spalio 22 d. atidengtas Slubicėse, Lenkijoje.

Beveik trijų metrų paminklo idėjos iniciatorius – Krzysztof Wojciechowski, administracinis Collegium Polonicum (mokslinė-edukacinė institucija Slubicuose) direktorius. Paminklo projektą sukūrė 30-metis armėnų menininkas Mihran Hakobian. Paminklas vaizduoja ant pjedestalo, simbolizuojančio knygas, stovinčias keturias žmonių figūras (dvi moterys ir du vyrai), kurios laiko Vikipedijos logotipą – neužbaigtą iš dėlionės dalių sudarytą gaublį. Ant paminklo pjedestalo yra trys atminimo lentelės lenkų, anglų ir vokiečių kalbomis.

Paminklą finansavo Slubicų miesto savivaldybė. Jo kaina – 62 tūkst. zlotų.

Vikimedijos fondo pranešime spaudai Valdybos pirmininkas Džimis Veilsas teigia: „Kai 2001 m. buvo pradėtas Vikipedijos projektas, negalėjau nė pasvajoti, kad kada nors Vikipedija bus pagerbta paminklu – mes rašėme apie paminklus, fotografavome juos mūsų projekto *Wiki Loves Monuments* konkurso metu, o dabar ir patys turime mūsų paminklą. Tai tikrai ypatinga ir įspūdinga diena ir tikiuosi, kad dabar dėmesio centre yra tie tūkstančiai, kurie redaguoja Vikipediją ir daro ją nemokamu žinių šaltiniu.“


Vaizdas:Wikipedia Monument - Inscription (en).JPG|Atminimo lentelė
Vaizdas:Celebration of the Wikipedia monument in Słubice – unveiling (DerHexer) 11.jpg|Paminklo atidengimas
Vaizdas:Wikipedia Monument 1.JPG|Paminklas Vikipedijai


## Šaltiniai
Teodoras Denhofas (1684)

**Teodoras Denhofas** (?–1684) – LDK ir ATR valstybinis veikėjas, karalaičio Jono Kazimiero Vazos dvariškis, Lietuvos didysis pastalininkis (1655–1656 m.), Lietuvos didysis raikytojas (1656–1658 m.), Lietuvos dvaro paiždininkis (1658–1661 m.), Karūnos dvaro pakamaris (1661–1684 m.). Uženduvo, Tartu, Belovodsko, Kampinoskio, Vislicko ir Vladimirsko seniūnas.

## Biografija
Lenkijos bajorų Denhofų giminės Atstovas, herbo „Vepris“ savininkas. Karaliaus dvariškio ir Dinaburgo seniūno Henriko Denhofo (m. po 1626) ir Anos Marijos fon Nolde sūnus, pulkininko Oto Denhofo (apie 1554–1609) anūkas. Broliai – Pelplinsko abatas Oto, pulkininkas ir Starogrado seniūnas Henrikas, Karališkos gvardijos vadas ir Stargardsko seniūnas Jonas.

Iš pradžių Teodoras Denhofas tarnavo dvariškiu prie Lenkijos karalaičio Jono Kazimiero Vazos. 1655 metais buvo paskirtas Lietuvos didžiuoju pastalininkiu, o 1656 metais gavo Lietuvos didžiojo raikytojo pareigybę. 1658 metais Teodoras Denhofas tapo Lietuvos dvaro paiždininkiu, o 1661 metais gavo Karūnos dvaro pakamario pareigybę.

Jo žmona Katerina fon Besen buvo Lenkijos karaliaus Jono Kazimiero Vazos meilužė ir turėjo didelę įtaką karaliaus dvare. 1668 metais po Jono Kazimiero Vazos sosto išsižadėjimo Teodoras Denhofas palaikė Prancūzijos princo Luiudviko Konde-Burbono „Didžiojo“ kandidatūrą į Lenkijos karaliaus sostą.

## Šeima

Buvo vedęs Kateriną Prancišką fon Besen (m. po 1673), nuo santuokos turėjo trys sūnus ir dvi dukteris:

* Jonas Kazimieras (1648–1697), Mogolsko abatas (1666), Varšuvos kanauninkas, Plocko dekanas, Krokuvos kanauninkas (1681), Lenkijos rezidentas Romoje (1682), kardinolas (1686), Čezeno vyskupas (1687–1697)
* Henrikas Denhofas (m. po 1697), Uženduvo seniūnas
* Pranciškus Teodoras Denhofas (m. iki 1701), Vislicos seniūnas
* Elžbieta Denhof (m. 1702), Karūnos didžiojo maršalkos Stanislovo Iraklijaus Liubomirskio (1642–1702) žmona nuo 1676 metų
* Uršulė Denhof, Krokuvos kašteliono Martyno Kontskio (1636–1710) žmona.

## Išnašos
* Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Т. 1: Абаленскі – Кадэнцыя. – Мінск: Беларуская Энцыклапедыя, 2005. – 684 с.: іл. ISBN 985-11-0314-4.

|-
The Headless Children

***„The Headless Children“*** – ketvirtasis studijinis JAV heavy metal grupės W.A.S.P. albumas, išleistas po 3 metų pertraukos kompanijos „Capitol Records“. Šis darbas gerokai skyrėsi nuo ankstesnių grupės albumų, kuriuose dominavo seksualinės temos. Šį kartą W.A.S.P.  daug dėmesio skyrė politikai, o albumo viršelyje buvo galima išvysti tokias istorines asmenybes kaip Josifas Stalinas, Adolfas Hitleris, Benito Mussolini ir kitus, o daina „The Neutron Bomber“ skirta Ronaldui Reaganui.

Kita populiarumo sulaukusi daina „Mean Man“ apdainuoja grupės gitaristo Chriso Holmeso pašėlusį gyvenimo būdą ir yra jam dedikuota. „The Real Me“ originali versija priklauso grupei „The Who“.

„Billboard 200“ sąraše albumas pasiekė 48 vietą ir išsilaikė jame 13 savaičių.

## Dainos
### 1989 m. versija

### 1998 m. versijos papildomos dainos

## Singlai
* The Real Me“ (1989 m.)
* „Forever Free“ (1989 m.)
* „Mean Man“ (1989 m.)
* „Headless Children / Maneater / Rebel in the F.D.G.“ (1989 m.)

## Atlikėjai
* Blackie Lawless – vokalas, ritmo gitara
* Chris Holmes – solo gitara
* Ken Hensley – klavišiniai 
* Johnny Rod – bosinė gitara, pritariantis vokalas
* Frankie Banali – mušamieji, pritariantis vokalas
* Lita Ford, Mark Humphreys, Jimi Image, Minka Kelly, Thomas Nellen, Cathi Paige, Mike Solan, Kevin Wallace, Melba Wallace, Ron Walace – pritariantis vokalas

## Šaltiniai
Live in Hyde Park

**„Live in Hyde Park“** – grupės „Red Hot Chili Peppers“ koncertinis albumas, įrašytas trijų koncertų metų Londono, *Hyde Park*, birželio 19, 20 ir 25 d. Šis albumas vos pasirodęs tapo labiausiai parduodamu albumu Jungtinėje Karalystėje. Pirmoje vietoje įrašas išbuvo dvi savaites. Per tą laiką buvo parduota maždaug 120 000 kopijų.

Iš visų grupės albumų, šiame įraše pasirodo dainos vos iš trijų – „Blood Sugar Sex Magik“, „Californication“ bei „By The Way“. Daina „Fortune Faded“ prieš tai pasirodė grupės geriausiųjų dainų rinkinyje „Greatest Hits“, o dainos „Leverage of Space“ ir „Rolling Sly Stone“ pasirodo tik šiame įraše. Į albumą nepateko daina „Mini-Epic (Kill For Your Country)“, kuri buvo atlikta koncertuose.

## Dainos
**1 diskas**
# „Intro“ – 3:57
# „Can't Stop“ – 5:13
# „Around the World“ – 4:12
# „Scar Tissue“ – 4:08
# „By the Way“ – 5:20
# „Fortune Faded“ – 3:28
# „I Feel Love“ (Donna Summer koveris) – 1:28
# „Otherside“ – 4:34
# „Easily“ – 5:00
# „Universally Speaking“ – 4:16
# „Get on Top“ – 4:06
# „Brandy (You’re a Fine Girl)“ (Looking Glass koveris) – 3:34
# „Don’t Forget Me“ – 5:22
# „Rolling Sly Stone“ – 5:06

**2 diskas**
# „Throw Away Your Television“ – 7:30
# „Leverage of Space“ – 3:29
# „Purple Stain“ – 4:16
# „The Zephyr Song“ – 7:04
# „Californication“ – 5:26
# „Right on Time“ (dainoje skamba Joy Division dainos „Transmission“ įžanga) – 3:54
# „Parallel Universe“ – 5:37
# „Drum Homage Medley“ – 1:29
#* „Rock and Roll“ (Led Zeppelin)
#* „Good Times Bad Times“ (Led Zeppelin)
#* „Sunday Bloody Sunday“ (U2)
#* „We Will Rock You“ (Queen)
# „Under the Bridge“ – 4:54
# „Black Cross“ (45 Grave koveris) – 3:30
# „Flea’s Trumpet treated by John“ – 3:28
# „Give It Away“ – 13:17
Heseno liaudies valstybė

**Heseno liaudies valstybė** () – Vokietijos valstybė Hesene-Darmštate, egzistavusi 1918–1945 m. 

Po Pirmojo pasaulinio karo Heseno didžioji hercogystė () tapo respublika, jos pavadinimas pakeistas į  'liaudies valstybė' (tai rodė, kad valstybė nėra monarchija). Sostinė buvo Darmštatas. Valstybę sudarė provincijos:
* Aukštutinis Hesenas (), sostinė Gysenas (*Gießen*),
* Štarkenburgas (), sostinė Darmštatas,
* Reino Hesenas (), sostinė Maincas.

Valstybės plotas buvo 7692 km²; ji turėjo 1 347 279 gyventojus. Apie 2/3 gyventojų buvo protestantai, likę – katalikai.

Pagal Versalio sutartį apie 40% valstybės teritorijos (daugiausia Reino Heseno ir dalis Štarkenburgo) buvo okupuota Prancūzijos kariuomenės. Ši okupacija truko iki 1930 m. birželio 30 d. Po Antrojo pasaulinio karo Aukštutinis Hesenas ir Štarkenburgas įėjo į amerikiečių okupacinę zoną, o Reino Hesenas atiteko Prancūzijos okupacinei zonai. 
1945 m. rugsėjo 19 d. JAV administratoriai sukūrė naują Didžiojo Heseno valstybę (), į kurią įėjo Prūsijos provincijos Hesenas ir Nasau bei Frankfurtas prie Maino. 1946 m. gruodžio 1 d. Didysis Hesenas buvo pervadintas į Heseną, o vėliau tapo viena iš federalinių Vakarų Vokietijos žemių. 

Dalis buvusios Heseno liaudies valstybės teritorijos ant Reino krantų tapo Vokietijos federalinės žemės Reino kraštas-Pfalcas dalimi.
Gražioji Antonija

**Gražuolė Antonija** () – 1972 m. Italijoje sukurta erotinė komedija.

## Turinys

Viduramžiai. Gražuolės Antonijos tėvas, neapsikentęs apie ją besisukančių vyrų dėmesio ir norėdamas apsaugoti jos reputaciją, nusprendžia atiduoti dukterį į vienuolyną. Vis dėlto ją įsimylėjęs Folko, persirengęs vienuole, sugeba rasti kelią pas savo mylimąją, kad šią susigrąžintų.

## Pagrindiniai aktoriai
: *Aktorius – vaidmuo*
*Edwige Fenech – Antonija
* Piero Focaccia – Klaudijus
* Riccardo Garrone – Džiovanis
* Dada Gallotti – Domicelė
* Malisa Longo – Katerina
* Ricardo Malaspina – Folko
* Carla Mancini
Pardžanja

**Pardžanja** () – vedinė šventybė, liūties debesies, perkūnijos įasmeninimas. Nors Vedose už audras ir liūtį atsakingas vaizduojamas Indra, šis dievas akivaizdžiai įasmenintas, turi didvyrio savybių, tuo tarpu Pardžanja tiksliai atitinka gamtos reiškinį – perkūniją. Jam paskirti Rigvedos himnai 5.83, 7.101 ir 7.102, taip pat keletas Atharvavedos užkalbėjimų lietui iššaukti. Pardžanja, kaip ir lietuvių mitologijoje, lyginamas su baubiančiu jaučiu, vandens kapšu, jis laikomas Žemės apvaisintoju, žolynų atgaivintoju, galvijų maitintoju. Jis tranko medžius ir nelabuosius (rakšasus), jo bijosi kiekvienas. Gretinamas su Vajumi, Marutais.

Višnaus Puranoje Pardžanja priskiriamas prie 12 Aditjų ir yra kartiko mėnesio saugotojas.

Pavadinimas Pardžanja reiškia „lietaus debesis, griaustinis“. Šis pavadinimas vedamas iš šaknų *pṛj, pṛc*, reiškiančių „sotinti, maišyti“. Nors žodis Pardžanja nėra tiesioginė  tąsa, iš kurios kilo baltų Perkūnas, slavų Perunas, hetitų Pirva, trakų Perkas, germanų Ferguna, bet galimai yra tos pačios šaknies **per-* (atitinka lietuvių „perti“) atmaina.

## Šaltiniai
Heseno vėliava

**Heseno vėliava** () – Heseno žemės ir ankstesnių Heseno valstybių vėliava dvispalvė. Viršutinė juosta raudona, apatinė balta. Proporcija 3:5. Valstybinė Heseno vėliava skiriasi tuo, kad centre užklotas Heseno herbas. Šią vėliavą leidžiama naudoti tik vyriausybinėms institucijoms ir tarnyboms. 

Heseno vėliava, palyginus su Tiuringijos vėliava, yra apversta aukštyn kojomis.. Beveik sutampa su Indonezijos vėliava ir Monako vėliava, skiriasi raudonos spalvos atspalviai ir proporcijos..


Flag of Thuringia.svg|Tiuringijos vėliava
Flag of Indonesia.svg|Indonezijos vėliava
Flag of Monaco.svg|Monako vėliava


## Nuorodos
Prithivi

**Prithivi** () arba ***Prithvi*** () – vedinė šventybė, įasmeninta Žemė. Nors jai atskirai paskirta nedaug himnų (Rigvedoje 5.84, Atharvavedoje 12.1), ji minima dažnai, ypač poroje su Dangumi kaip Djaus-Prithivi (*dyaus-pṛthivī*). Be šio pavadinimo, kuris pažodžiui reiškia „plačioji“, ji dar vadinama *bhūmi* („dirva“), *dhātrī* („maitintoja“), *janitrī* („gimdytoja“), *kṣamā* („kantrioji“), *viśvambharā* („visų laikytoja“) ir kt. Prithivi laikoma visos gyvasties nešiotoja, maitintoja, kurios derlingumas atsiranda dėl to, kad dangus (Djausas arba Indra, Pardžanja) ją apvaisina. Ji ir gimdo, ir priglobia mirusiuosius. Ypač plačiai Prithivi apgiedota Atharvavedos „Prithivi himne“ (12.1), kur išvardinama daugybė jos nešamų dalykų, prašoma jos būti palankios, suteikiančios turtų, derliaus, sakoma, kad Žemė yra saugoma dievų, o palaikoma maldomis ir aukomis.

Vėlesnėje kūryboje Prithivi neretai vaizduojama karve.

## Nuorodos
* Giesmė Motinai Žemei (AV 12.1) 

## Šaltiniai
Madam Bovari nuodėmės

**Madam Bovari nuodėmės** () – 1969 m. Vakarų Vokietijos ir Italijos kinematografininkų sukurta drama pagal klasika tapusį Gustave Flaubert romaną „Ponia Bovari“. Filmo režisierius – Hans Schott-Schöbinger, pagrindinius vaidmenis atliko: Edwige Fenech, Gerhard Riedmann ir Franco Ressel.

## Siužetas

Emai Bovari, ištekėjusiai už gydytojo Čarlzo, pabodo ramus gyvenimas provincijoje, ji trokšta gyventi dideliame mieste, trokšta vis didesnio savo vyro, nuolat užsiėmusio pacientais, dėmesio. Manydama, kad sutuoktinis jai per prastas, moteris rimtai ima svarstyti galimybę jį palikti.

Kartą pokylyje, kol Čarlzas lošia kortomis, Ema susipažįsta su grafu ir šį įsimyli, tačiau netrukus gauna žinią apie šio žūtį. Nuliūdusi Ema atsiduoda savo vyrui, kuris pagaliau sulaukia paaukštinimo, jiedu susilaukia vaiko ir gyvenimas tarsi vėl ima tekėti įprasta vaga.

Vis dėlto Emos potraukis prabangai ir kitokiam gyvenimui niekur nedingo. Ji užmezga romaną su Rudolfu Bolaže, tačiau tuo pat metu įsiskolina už sukneles salono šeimininkui Adolfui Lerua, kuris galiausiai pareikalauja padengti skolą arba jam atsiduoti. Ema kreipiasi pagalbos į Rudolfą, tačiau šis išvažiuoja ir ją palieka. Ieškodama išeities, Ema užmezga romaną su Leonu Diupua, jau seniai siekiančiu jos dėmesio, tačiau šis neturi pakankamai pinigų padengti jos skolas ir garantuoti jos trokštamą gyvenimo būdą. Ema susiranda Rudolfą, tačiau ši atsisako jai padėti. Nesuradusi būdo gauti pinigų, Ema sutinka su Adolfo reikalavimu.

## Pagrindiniai aktoriai
: *Aktorius – vaidmuo*
* Edwige Fenech – Ema Bovari
* Gerhard Riedmann – Čarlzas Bovari
* Franco Ressel – Adolfas Lerua
* Peter Carsten – Rudolfas Bolaže
* Patrizia Adiutori – Brigita 
* Gianni Dei – Leonas Diupua

## Šaltiniai
Leonas Mykolas Radvila

Kunigaikštis **Leonas Mykolas Radvila** (1722 m. balandžio 11 d. – 1751 m. kovo 7 d. Nesvyžius) – LDK valstybinis veikėjas, Lietuvos lauko sargybinis (1750–1751 m.).

## Biografija
Lietuvos kilmingų magnatų Radvilų giminės, Nesvyžiaus linijos atstovas, herbo „Traby“ savininkas. Lietuvos didžiojo raikytojo Mykolo Antano Radvilos (1687–1721) ir Marcijonos Siesickaitės (1729–1771) sūnus.

Paveldėjo iš tėvo valdas Naugarduko vaivadijoje ir Šydloveco grafystę Lenkijoje. 1750 metais gavo Lietuvos didžiojo sargybinio pareigybę.

Buvo globojamas savo giminaičių, Lietuvos didžiojo etmono ir Vilniaus vaivados Mykolo Kazimiero Radvilo Žuvelės ir jo žmonos Uršulės Pranciškos Višnioveckos.

## Šeima ir vaikai

1744 metų vasario 16 dieną globėjų valia Leonas Mykolas Radvila vedė Aną Mycelskaitę (1729–1771), Kališo ir Poznanės kašteliono Motiejaus Mycielskio (apie 1690–1747) ir Veronikos Konarževskos dukterį. Vaikai:

* Mikalojus Radvila (1746–1795), Lietuvos armijos pulkininkas ir Radaškonių seniūnas
* Mykolas Radvila (mirė vaikystėje)
* Motiejus Radvila (1749–1800), Lietuvos pakamaris ir Vilniaus kaštelionas
* Teofilė Magdalena Radvilaitė (g. 1745), 1-mas vyras nuo 1761 metų Infliantų vaivada Stanislovas Bžostovskis (1733–1769), 2-ras vyras baronas Jermolajus (Germanas) Jegorovičius Ferzenas, pėstininkų generolas (nuo 1799.03.29), gimė 1742 m., mirė po 1801 m.

Po Leono Mykolo Radvilos mirties jo našlė Ana Micelskaitė ištekėjo antrą kartą už Lietuvos didžiojo etmono Mykolo Kazimiero Radvilos Žuvelės.

## Literatūra
* Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Т. 2: Кадэцкі корпус – Яцкевіч. – Мінск: Беларуская Энцыклапедыя, 2005. – 788 с.: іл. ISBN 985-11-0378-0.

## Nuorodos
* Radvilų genealogija
Tamošius Gižinskis

**Tamošius Gižinskis** (1884 m. Panevėžyje, Rusijos imperija – 1965 m. Rudaminoje, Lietuvos TSR) – politikas, visuomenės veikėjas, 1926-1927 m. LR Trečiojo Seimo, lenkų frakcijos narys. 1905-1909 m. tarnavo Rusijos imperijos kariuomenėje. 

## Literatūra

* Mieczysław Jackiewicz, "Polacy na Litwie 1918-2000", Warszawa 2003
* Krzysztof Buchowski, "Polacy w niepodległym państwie litewskim 1918-1940", Białystok 1999
Lara Fabian

**Lara Fabian** (tikrasis vardas *Lara Crokaert*; g. 1970 m. sausio 9 d. Eterbeke, Belgija) – Belgijos dainininkė, turinti Kanados pilietybę. Kūrinius atlieka prancūzų, anglų, italų, ispanų, rusų ir kitomis kalbomis. Yra išleidusi ir pardavusi daugybę albumų, gavusi įvairių apdovanojimų ir nusifilmavusi keliuose filmuose.

## Biografija

Lara gimė Belgijoje belgo ir sicilietės šeimoje. Pirmus penkerius metus gyveno Sicilijoje, vėliau persikėlė į Briuselį. Čia pradėjo dainuoti, šokti ir groti pianinu.

Lara savo karjerą pradėjo būdama 14 metų. Jos tėvas buvo gitaristas, su juo grodavo muzikos klubuose. 1986 metais atlikėja laimėjo konkursą *Tremplin de la chanson*, o 1987-aisais įrašė debiutinę dainą „L’Aziza est en pleurs“.

Laros tarptautinė karjera prasidėjo 1988 metais, kai 1988 m. „Eurovizijos“ konkurse su daina „Croire“ atstovaudama Liuksemburgui, užėmė ketvirtąją vietą. „Croire“ Europoje parduota apie 600 tūkstančių egzempliorių bei kūrinys buvo įrašytas vokiečių (*Glaub*) ir anglų (*Trust*) kalbomis.

## Diskografija

### Albumai
* 1991: *[[Lara Fabian (1991 albumas)|Lara Fabian]]*
* 1994: *[[Carpe diem (Lara Fabian albumas)|Carpe Diem]]*
* 1996: *[[Pure (Lara Fabian albumas)|Pure]]*
* 1999: *[[Lara Fabian (2000 albumas)|Lara Fabian]]*
* 2001: *[[Nue (albumas)|Nue]]*
* 2004: *[[A Wonderful Life (albumas)|A Wonderful Life]]*
* 2005: *[[9 (Lara Fabian albumas)|9]]*
* 2009: *[[Toutes les femmes en moi]]*
* 2009: *[[Every Woman in Me]]*
* 2010: *[[Mademoiselle Zhivago]]*
* 2013: *[[Le Secret (albumas)|Le Secret]]*

## Nuorodos

* Oficiali svetainė

|-
Zdzisław Ludkiewicz

**Zdzislav Ludkievič** (1883 m. sausio 17 d. Panevėžyje, Rusijos imperija – 1942 m. liepos 18 d. Varšuvoje, Trečiasis Reichas) – agronomas, Lenkijos žemės ūkio ministras 1923-1924 metais. Brolis Seweryn Ludkiewicz taip pat buvo politikas ir agronomas.

## Biografija

Gimė 1883 m. sausio 17 d. Panevėžyje. Mokyklą baigė Liepojoje. Studijavo agronomiją Rygos technikos universitete. Dirbo sekretoriumi Vilniaus žemės ūkio rūmuose, redagavo savaitraštį *Tygodnika rolniczego*. Nuo 1918 m. gruodžio dėstė Varšuvos aukštojoje žemės ūkio mokykloje, 1925-1926 m. buvo rektorius. Nuo 1923 m. gruodžio 19 d. iki 1924 m. liepos 3 d. buvo žemės ūkio ministru. Mirė 1942 m. liepos 18 d. Varšuvoje.

## Nuorodos

* Biografija (lenk.) 

## Literatūra

* Kto był kim w II Rzeczypospolitej, pod red. prof. Jacka. M. Majchrowskiego, Warszawa 1994, wyd I
Yovanna

**Yovanna** (tikrasis vardas – *Ioanna Fassou Kalpaxi*, ; g. 1940 m. lapkričio 14 d. Amaliada) – graikų dainininkė ir rašytoja.

Baigusi muzikos akademiją Atėnuose, kur mokėsi operos muzikos, nusprendė pradėti pop dainininkės karjerą. Šeštojo dešimtmečio pabaigoje pradėjo dalyvauti vietos festivaliuose, taip pat ir kitose šalyse. Atlikėja tapo labai populiari Sovietų Sąjungoje, ypač Gruzijos TSR.

1965 metais Yovanna Šveicarijos atrankoje su daina *Non, à jamais sans toi* išrinkta šios šalies atstove dešimtajame Eurovizijos konkurse, kuris vyko kovo 20 d. Neapolyje. Konkurse atlikėja užėmė aštuntą vietą iš 18 dalyvių.

Iki devintojo dešimtmečio pradžios atlikėja ir toliau įrašinėjo dainas, daugiausia Graikijoje ir Vokietijoje. Vėliau Yovanna pradėjo rašytojos karjerą. Iš pradžių rašė poeziją, o 1986 m. paskelbtas jos pirmasis romanas „Άντε γεια“, kuris Graikijoje tapo bestseleriu ir pagal šią knygą buvo sukurtas filmas. Iki šiol Yovanna yra parašiusi septynis romanus.

## Nuorodos
* Svetainė: https://yovannakalpaxi.wixsite.com/official 

|-
Berazino rajonas

**Berazino rajonas** (, ) – antro lygmens Baltarusijos administracinis vienetas, esantis rytinėje Minsko srities dalyje. Administracinis centras – Berazino.

## Geografija

Rajono plotas – 1940,34 km². Minsko srityje ribojasi su Červenės, Barysavo rajonais, Mogiliavo srityje su Bialyničų, Kličavo ir Asipovičų rajonais. Rajone teka Berezina, Usa, Uša. Rajonas suskirstytas į 6 kaimo apylinkes.

## Gyventojai

Tautinė sudėtis:
* baltarusiai – 94,46 %,
* rusai – 3,96 %,
* kiti – 1,58 %

## Gyvenvietės

Vienintelis miestas – Berazino.

## Šaltiniai